CONSILIUL LOCAL AL MUNICIPIULUI 


     S I G H I Ş O A R A

H O T Ă R Â R E A  NR. 216

       din 22 decembrie 2011 

privind închirierea unor terenuri către persoane juridice

Consiliul Local al Municipiului Sighişoara;

               
            Având în vedere expunerea de motive a Primarului municipiului cu propunerea de închiriere a unor terenuri către persoane juridice;
Având în vedere cererile unor persoane juridice, adresate Municipiului Sighişoara, prin care acestea solicită închirierea unor terenuri aferente şi limitrofe construcţiilor ; 

Având în vedere că în urma închirierii terenurilor, nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin închirierea terenurilor se aduc venituri suplimentare la bugetul local;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune închirierea terenurilor aferente şi limitrofe  construcţiilor, îndeplinindu-se prevederile legale;

Având în vedere avizele favorabile al Comisiei pentru studii şi prognoze economico-sociale, buget; al Comisiei pentru organizare şi dezvoltare urbanistică; ale Comisiei pentru comerţ, cât şi pe cel al Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;

           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă închirierea directă a suprafeţei  de 1509 mp. teren, aferent spaţiului cu altă destinaţie decât locuinţă - depozit universal, situat în Municipiul Sighişoara, str. Viilor, nr. 4, înscris în C.F. nr. 51956 (nr. C.F. vechi 6683/5, nr. cad. vechi imobil 628/5, nr. top. vechi imobil 3585/1/1/c/5), sub nr. cad. 51956,  către S.C. Interceram S.R.L., proprietara construcţiei.

Chiria va fi de 0,50 lei/mp./an, stabilită conform art. 4 alin. (2) din anexa nr. 8 la Hotărârea Consiliului Local nr. 89/26.05.2011 şi va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.01.2012, cu posibilităţi de prelungire.
Art.2. Se aprobă închirierea directă a suprafeţei  de 71,00 mp. teren, limitrof spaţiului cu altă destinaţie decât locuinţă - fosta centrală termică, situat în Municipiul Sighişoara, str. Mihai Viteazu, nr. 117A, către S.C. T&K S.R.L., chiriaşa spaţiului (fosta centrală termică) şi a terenului aferent, în vederea amenajării unei curţi pentru depozitarea materialelor.

Chiria va fi de 0,50 lei/mp./an, stabilită conform art. 4 alin. (2) din anexa nr. 8 la Hotărârea Consiliului Local nr. 89/26.05.2011 şi va fi indexată cu  indicele de inflaţie anual.

Durata închirierii va fi de 1 (un) an, începând cu data de 01.01.2012, cu posibilităţi de prelungire.
Art.3. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.

PRESEDINTE DE SEDINTA, 






Daniela Muşunoi









Contrasemneaza:






             


p.Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului ;

1 ex. Direcţia economică

1 ex. Arhitect şef

11 ex.CB/FM

